
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 338/20 

Έγκριση Γενικού Πολεοδομικού Σχεδίου Μύρινας Λήμνου νομού Λέ¬ 
σβου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
το άρθρο 3 αυτού. 

2. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

3. Την υπ' αριθ. 54805/2215/1.8.85 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση της δια¬ 
δικασίας του Γενικού Πολεοδομικού Σχεδίου Μύρινας Πλατέος Λή¬ 
μνου νομού Λέσβου» (ΦΕΚ 420Δ). 

4. Το υπ’ αριθ. 912/5.2.85 έγγραφο του τμήματος Πολεοδομίας 
και Πολεοδομικών Εφαρμογών της Νομαρχίας Λέσβου προς τους 
αρμόδιους φορείς. 

5. Την υπ’ αρ. 41/1985 γνωμοδότηση του Δημοτικού Συμβου¬ 
λίου Μυριναίων. 

6. Το υπ’ αριθ. 10303/23.7.1985 έγγραφο του Υπουργείου 
Ενέργειας και Φυσικών Πόρων. 

7. Το υπ’ αριθ. 55/22.2.85 έγγραφο της Κ Εφορείας Προϊστορι¬ 
κών και Κλασικών Αρχαιοτήτων Μυτιλήνης. 

8. Το υπ’ αριθ. 513915/25.4.85 έγγραφο του Ελληνικού Οργανι¬ 
σμού Τουρισμού. 

9. Το υπ’ αριθ. ΗΜ/ΔΠΝ/Φ911/14.3.85 έγγραφο της Δημόσιας 
Επιχείρησης Ηλεκτρισμού (ΔΕΗ). 

10. Το υπ’ αρ. 4015/11.3.85 έγγραφο του Αυτόνομου Οργανι¬ 
σμού Εργατικής Κατοικίας. 

11. Το γεγονός ότι οι υπόλοιποι φορείς δεν απάντησαν μέχρι σήμε¬ 
ρα. 

12. Την υπ’ αριθ. 109/30.10.1985 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος νομού Λέσβου, απο¬ 
φασίζουμε: 

1. Εγκρίνεται το Γενικό Πολεοδομικό Σχέδιο (Γ.Π.Σ.) Μύρινας 
Λήμνου (νομού Λέσβου) όπως τα όρια του προσδιορίζονται με κόκκινη 
γραμμή στους χάρτες Π—1.11 και Π—1.2—1.3.2. σε κλίμακα 
1:5.000. Κυρίως το σχέδιο περιλαμβάνει: 

Λ. Την πολεοδομική οργάνωση του οικισμού με προγραμματικό 
πληθυσμιακό μέγεθος (1987) της τάξης των 7.500 κατοίκων με: 

α) Την επέκταση του σχεδίου πόλης σε εκτάσεις συνολικής επιφά¬ 
νειας της τάξης των 140 Ηα για την ένταξη στο σχέδιο των πυκνοδο- 


μημένων (ΙΟΟΗα) και αραιοδομημένων (40Ηα) περιοχών και τη δη¬ 
μιουργία τριών πολεοδομικών ενοτήτων Ανδρώνι — Κέντρο—Τσοις με 
μέσο μέγεθος πυκνότητας 100 κατ/Ηα και μέσο συντελεστή δόμησης 
0,8 όπως φαίνεται στο χάρτη Π. 1.4.—Π.1.5, 

β) Τον προσδιορισμό των χρήσεων γης όπως φαίνονται στους χάρ¬ 
τες Π—1.2-1.3.2. και Π—1.11. σε κλίμακα 1:5000 και ειδικότερα: 

— Τον καθορισμό ως κύριας χρήσης του οικισμού τη γενική κατοι¬ 
κία. 

— Τη διατήρηση των κεντρικών λειτουργιών στη σημερινή τους 
θέση και δημιουργία νέου χώρου για κεντρικές λειτουργίες στην επέ¬ 
κταση μεταξύ χειμάρρου Αγ. Τριάδας και οδού Δημοκρατίας. Επίσης 
τη δημιουργία τοπικών κέντρων στις περιοχές Ανδρώνι, Σούμπρά, 
Τσας. 

— Τη χωροθέτηση της βιοτεχνίας μέσα στη ΖΟΕ και του χονδρε¬ 
μπορίου αποθηκών στο νότιο τμήμα των επεκτάσεων σε ειδική ζώνη. 

— Τη δημιουργία κέντρου διοίκησης στην περιοχή επέκτασης. 

— Τη διατήρηση της εκπαίδευσης στις σημερινές θέσεις και τη δη¬ 
μιουργία ΚΕΤΕ στο οικόπεδο του κληροδοτήματος Χριστοδουλίδη. 

— Τη δημιουργία νηπιοίγωγείου στη γειτονιά Ανδρώνι. 

— Τη δημιουργία βρεφονηπιακού σταθμού στο Ανδρώνι και Κέντρο. 

— Τη βελτίωση του υπάρχοντος νοσοκομείου. 

— Τη διατήρηση των αθλητικών εγκαταστάσεων στη σημερινή τους 
θέση και τη δημιουργία νέου πυρήνα Α στις επεκτάσεις. 

— Τη δημιουργία στην περιοχή επέκτασης, χώρων για πολιτιστική 
χρήση. 

— Την προστασία των αλσυλίων στο Ανδρώνι, Φιλοδασική και Σω- 
ληνάρι και δημιουργία νέων χώρων αστικού πρασίνου στους λόφους 
που περικλείουν τη Μύρινα και είναι ακατάλληλοι για οίκηση. 

— Τη βελτίωση - αναβάθμιση των πλατειών που υπάρχουν μέσα 
στην πόλη μπροστά στο κτίριο του ΟΤΕ και στη σημερινή θέση του 
ΚΤΕΛ και τη δημιουργία νέων στην περιοχή επέκτασης. 

— Τη βελτίωση των παραλιών ώστε να λειτουργήσουν σαν χώροι 
αναψυχής. 

— Τη δημιουργία παιδικών χαρών σε όλες τις γειτονιές. 

— Τη μεταφορά των νεκροταφείων έξω από τον Οικισμό. 

— Τη μεταφορά του σταθμού λεωφορείων σε ένα τμήμα του οικοπέ¬ 
δου της Φιλοδασικής. 

— Τη διαμόρφωση χώρων στάθμευσης σ’ όλες τις γειτονιές. 

— Την ανάπτυξη του υπάρχοντος λιμανιού. 

— Την πεζοδρόμηση του ρωμέϊκου γιαλού και του δρόμου της πα- 
λαιάς αγοράς. 

γ) Τη γενική εκτίμηση της χωρητικότητας των πολεοδομικών ενο¬ 
τήτων σε κατοίκους με προοπτική το έτος 1987, των αναγκών σε γη 
(Ηα) για κοινωνική υποδομή σε επίπεδο πόλης και των αναγκών σε 
γη για κοινωνική υποδομή στις πολεοδομικές ενότητες όπως αναφέρο- 
νται στους πίνακες Α-11.6 και Α—11.2.1. 

δ) Τον καθορισμό ζωνών οικονομικών και θεσμικών κινήτρων και 

πολεοδομιχών μηχανισμών όπως φαίνεται στους χάρτες Π—1.7 σε 
κλίμακα 1:5.000 και ειδικότερα: 

-Στο Ανδρώνι, το Κέντρο και το Τσας Ζώνη Ειδικών Κινήτρων 
(ΖΕΚ) για την προστασία κτιρίων με αρχιτεκτονικό ενδιαφέρον. 

ε) Τον καθορισμό νέων αναπτυξιακών ζωνών και ζωνών εξυγείαν- 
σης κατοικίας όπως φαίνεται στους χάρτες Π—1.6.1. και Π-1.6.2. 
σε κλίμακα 1:5000 και ειδικότερα: 

— Ζωνών λιανικού εμπορίου στο Ανδρώνι το Κέντρο και το Τσας. 

— Ζώνης χονδρεμπορίου και αποθηκών στο Τσας. στην περιοχή 
επέκτασης. 

— Ζώνης περιβαλλοντικής αναβάθμισης περιοχών κατοικίας στο 
Ανδρώνι, το Ρωμέϊκο Γιαλό, |την παλιά αγορά προς το λιμάνι, στο 
Τσας. 

Ζώνη νέων προγραμμάτων παροχής ετοίμου σπιτιού στο Τσας, 
στην περιοχή επέκτασης και στο οικόπεδο του ΟΕΚ. 

— Ζώνης παροχής φθηνού οικοπέδου στο Τσας στην περιοχή επέ¬ 
κτασης. 

— Ζώνης κατοικίας με απλή οικονομική ενίσχυση που καταλαμβά¬ 
νει όλη την έκταση του οικισμού. 

Β. Τη λήψη μέτρων για την προστασία του περιβάλλοντος όπως φαί¬ 
νεται στο χάρτη Π— 1.9 σε κλίμακα 1:25.000. Βασικότερες παρεμ¬ 
βάσεις είναι: 

— Προστασία των ακτών Ρωμέϊκου Γιαλού όρμων Πλατύ και πα¬ 
ραλίας Αυλώνας. 

— Προστασία του Κάστρου σαν χώρου ιστορικού ενδιαφέροντος και 
αξιόλογων χτισμάτων μέσα στον οικισμό. 

— Απομάκρυνση του στρατοπέδου από το Ρωμέϊκο Γιαλό. 

—Απομάκρυνση από τον οικισμό κάθε οχλούσας εγκατάστασης και 

φύτευση των καταλλήλων χώρων μέσα και γύρω από αυτόν. 

Γ. Την οργάνωση των δικτύων χερσαίων και θαλασσίων μεταφο¬ 
ρών όπως φαίνεται στους χάρτες Π-2.1.1, Π—2.1.2 σε κλίμακα 
1:25.000, 1:5000. 

Βασικότερες παρεμβάσεις είναι: 

— Η διαπλάτυνση της παραπλεύρως στη Μητρόπολη οδού. 

— Η διάνοιξη οδού που θα συνδέσει τη σημερινή πλατεία των 
ΚΤΕΛ με την οδό Δημοκρατίας. 

— Η διαπλάτυνση του δρόμου του νοσοκομείου και άλλων δευτερεύ- 
ουσας σημασίας στη γειτονιά Ανδρωνίου. 

—Η λειτουργία σαν συλλεκτηρίων των οδών Δημοκρατίας, Ρωμέϊ- 
κου Γιαλού, Ανδρωνίου από Τούρκικο Γιαλό προς επαρχιακό από 
εκκοκιστήριο προς Ρωμέϊκο Γιαλό. 

— Η δημιουργία νέου περιφερειακού δρόμου ανατολικά του οικι¬ 
σμού. 

— Η δημιουργία και βελτίωση πέντε ισόπεδων κόμβων επί της 
οδού Δημοκρατίας. 

— Η δημιουργία χώρων στάθμευσης στο κληροδότημα του Δήμου 
στον περίβολο της Μητρόπολης, στην πλατεία που σήμερα είναι τα 
ΚΤΕΛ, στο κληροδότημα της Μητρόπολης. 

— Η μεταφορά του τερματικού σταθμού των Υπεραστικών λεωφο¬ 
ρείων σε τμήμα του οικοπέδου της Φιλοδασικής. 

— Η επέκταση του λιμανιού στη νότια πλευρά του Τούρκικου Για¬ 
λού και βελτίωση των υφισταμένων εγκαταστάσεων. 

Δ. Τις προτάσεις για τα απαραίτητα έργα και μελέτες δικτύων 
υποδομής όπως φαίνεται στους χάρτες Π-2.2.2, Π-2.3.2. και 


Π—2.4.2, Π—2.6.2 και Π—2.7.2 σε κλίμακα 1:5000 και ειδικότε¬ 
ρα: 

1. Δίκτυο ύδρευσης 

— Την ολοκλήρωση του έργου κατασκευής νέου δικτύου ύδρευσης 
στον οικισμό και την επέκτασή του στις περιοχές επέκτασης. 

2. Δίκτυο αποχέτευσης όμβριων— δίκτυο ακαθάρτων αντιπλημμυ- 
ρική προστασία. 

- Την κατασκευή δικτύου όμβριων στο Ανδρώνι με εκβολή στα 
Ρηχά Νερά και δικτύων για την υπόλοιπη πόλη με δύο (2) σημεία 
εκβολής στο Ρωμέϊκο Γιαλό. 

- Τη διαμόρφωση της κοίτης του χειμάρρου Αγ. Τριάδας. 

- Την κατασκευή δικτύου αποχέτευσης ακαθάρτων και προσθήκη 
νέων όπου απαιτούνται. 

3. Ενεργειακό σύστημα. 

- Τη διατήρηση του υφισταμένου δικτύου με τοποθέτηση υποσταθ¬ 
μών μεγαλύτερης ισχύος στις περιοχές της επέκτασης και προσθήκη 
νέων όπου απαιτούνται. 

4. Τηλεπικοινωνιακό σύστημα. 

— Την επέκταση του κέντρου ώστε να αποκτήσει ικανότητα 
5.000—6.000 γραμμών. 

— Την τοποθέτηση κατανεμητών για κάλυψη αναγκών στις επε¬ 
κτάσεις. 

Ε. Τις προτάσεις για την ασφάλεια— προστασία όπως φαίνεται στο 
χάρτη Π-3.1.2, Π-3.2 και Π—3.3. και ειδικότερα: 

— Τη δημιουργία πυροσβεστικού σταθμού και σημείων υδροληψίας 
στους κύριους αγωγούς του δικτύου ύδρευσης. 

—Την οργάνωση χώρων συγκέντρωσης σε περίπτωση σεισμού στο 
σημερινό γήπεδο, στους αυλόγυρους των Δημοτικών Σχολείων και 
του Νοσοκομείου και σε σημεία που θα εντοπισθούν στην περιοχή επέ¬ 
κτασης. 

— Την προστασία από πλημμύρες με τη δημιουργία του δικτύου 
αποχέτευσης όμβριων και τη διευθέτηση της κοίτης του γειμάρρου 
Αγίας Τριάδας. 

ΣΤ. Συνοπτικά αντίτυπα των παραπάνω δεκαέξι (16) χαρτών και 
δύο (2) πινάκων θεωρημένα από τον Προϊστάμενο της Δ/νσης Πολεο- 
δομικών Εφαρμογών με στην υπ’ αρ. 338/1985 πράξη του δημο¬ 
σιεύονται στην Εφημερίδα της Κυβερνήσεως με την παρούσα απόφα- 
ση. 

2. Στην περιοχή του Γ.Π.Σ. και ειδικότερα στις εκτός σχεδίου 
περιοχές που περιλαμβάνονται σ’ αυτό οικοδομικές άδειες που έχουν 
εκδοθεί με τις προγενέστερες ισχύουσες διατάξεις ή έχει υποβληθεί ο 
πλήρης φάκελος με τα απαραίτητα για την έκδοση της οικοδομικής 
άδειας στοιχεία μέχρι την ημερομηνία δημοσίευσης της παρούσας 
εκτελούνται όπως εκδόθηκαν η εκδίδονται βάσει των υποβληθέντων 
στοιχείων. 

Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 7 Ιανουάριου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 


ΕΠΙΓΪιΕΔΟ ΑΝΑΦΟΡΑΣ : ΠολεόδομίκϊΓ ενότητα 

Σύνολο οικισμού_ | _|_|__ | _ I I _I- 

1ΗΓΕΣ : Αναλυτικοί περιγραφή τρόπου σύνταξης του πίνακα στις προδιαγραφές (θέμα Α-11.6) 

ΠΤΡΟΠΡΟΣΤΑΣΙΑ - ΟΙΚΙΣΜΟΣ 
ΠΡΟΣΤΑΣΙΑ ΑΠΟ ΣΕΙΣΜΟ - ΟΙΚΙΣΜΟΣ 
ΘΕΟΜΗΝΙΕΣ - ΟΙΚΙΣΜΟΣ 

Ζ ΊίΤΑΝΟΜΕΜΗΕ ΑΝΑΠΤΥΞΗΣ· 
ΆΝΣΗΣ ΚΑΓΟΙΚίΑΣ - ΟΙΚΙΓμοΣ 


























